Adibah Yunus

Siti Adibah Yunus (Jawi: اديبا يونس; lahir 5 Oktober 1988) merupakan pelakon wanita Malaysia. 
Bakat beliau dicungkil oleh syarikat Metrowealth Pictures milik David Teo dan banyak membintangi filem-filem terbitan syarikat itu termasuk Taikun, Wawa Semput dan Sniper.

Kehidupan awal
Beliau dilahirkan pada 5 Oktober 1988 di Seremban, Negeri Sembilan. Beliau merupakan lulusan Diploma Rekaan Rambut di Universiti Teknologi Kreatif Limkokwing.

Kerjaya
Adibah Yunus memulakan kerjaya awalnya sebagai perunding kecantikan, seterusnya menjadi peragawati. Bakat beliau dikesan oleh penerbit filem dan bos Metrowealth Pictures, David Teo, yang yakin Adibah mempunyai masa depan yang cerah dalam bidang lakonan, beliau merupakan antara bakat baru yang diperkenalkan oleh Metrowealth bersama-sama dengan Wawa Zainal dan Shima Anuar. Beliau dipetik sebagai berkata:

Adiba pertama kali muncul dalam telefilem bertajuk Impian Raya Emelyn yang bersiaran di TV9. Beliau membuat penampilan filem pertamanya pada 2012 menerusi filem aksi komedi arahan Ismail Bob Hasim, Taikun yang dibintangi oleh Angah Raja Lawak dan Along Cham. Adiba kemudiannya berlakon di samping Yana Samsudin dalam filem Wawa Semput, terbitan turunan dari filem Adnan Sempit lakonan Shaheizy Sam. 

Beliau juga muncul bersama Atikah Suhaime, Shima Anuar, Niezam Zaidi dan Mikail Andre dalam filem dokumentari seram Highland Tower arahan Pierre Andre yang berdasarkan dari tragedi Highland Towers pada 11 Disember 1993. Beliau kembali bekerja di bawah arahan Pierre menerusi filem Sniper yang ditayangkan pada 29 April 2014, lakonan Mikail dan Fadlan Hazim.

Adibah juga pernah muncul dalam siri drama online 13 episod, Si Montel yang disiarkan di Hypp TV.

Beliau mempunyai peranan utama sebagai Sarah dalam filem seram Badi arahan Eyra Rahman. Adiba menjayakan watak utama bersama Iqram Dinzly dan Azwan Kombos dalam siri drama seram Dendam Semalam yang disiarkan di Slot Azalea TV3.

Kehidupan peribadi
Pada 24 November 2017, jam 5.30 petang, beliau selamat diijabkabulkan dengan Hazwan As'ari yang juga adik kepada pelakon Johan As'ari. Perkahwinan tersebut berlangsung di Jempol, Negeri Sembilan.

Pada 5 Oktober 2017, sempena ulang tahun kelahirannya ke-29, Adiba membuat keputusan untuk memakai tudung. Dalam temuramah bersama Media Hiburan pada 3 November 2015, Adibah mengakui terlalu ‘bersih’ dari kontroversi membuatkan dirinya kurang dikenali berbanding pelakon lain.

Filemografi

Filem

Drama

Telefilem

Anugerah dan pencalonan

Rujukan

Pautan luar
 
 Adiba Yunus di Instagram

Kelahiran 1988
Orang hidup
Pelakon wanita Malaysia
Peragawati Malaysia
Pelakon wanita Malaysia abad ke-21
Orang dari Negeri Sembilan
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia
Alumni Universiti Teknologi Kreatif Limkokwing